<classify> Mwito huo ulitolewa juzi katika uzinduzi wa Tamasha la Kitaifa la Pasaka lililozinduliwa katika uwanja wa Amaan Zanzibar na Makamu wa pili wa Rais Balozi Seif Ali Iddi ambae aliwakilishwa na Mkuu wa Mkoa wa Mjini Magharibi Unguja Abdallah Mwinyi.Alisema michezo hiyo ya Pasaka imesaidia katika kuujenga udugu na kudumisha Muungano kwa wananchi wa pande mbili hizo za Muungano. Hivyo alisema kuwa ni imani yake kwamba kila mwanamichezo anapenda kuuona udugu huo unaendelea.Alisema kuwa ushahidi wa hilo ni kuona jinsi wanamichezo hao walivyoitikia mwito huo na kushiriki kwa wingi katika ziara zao toka kuanzishwa kwa mfumo huo wa kutembeleana.Ushahidi wa hili la kwamba mnapenda udugu huu uendelee ni kwamba kila nikiutazama tangu mwaka ninaofahamu mimi mpaka sasa umepanuka tena sana, alisema Mkuu wa Mkoa huyo.Sambamba na hilo, aliwataka waandaaji wa tamasha hilo kufanya kila linalowezekana kuhakikisha kuwa linafanyika kila mwaka.Mapema akisoma risala Katibu wa Kamati ya Tamasha hilo Ali Abdalla Hassan aliitaka Serikali kuisaidia ZFA wilaya ya Mjini ambayo ndio iliyoandaa tamasha hilo ili kufanikisha tamasha hilo kila mwaka.Alisema changamoto kubwa ambayo wanaipata wanamichezo hao ni gharama ya usafiri ambayo hapo awali Serikali ilikuwa ikijitolea na wanamichezo walikuwa wakilipa nusu nauli jambo ambalo hivi sasa limekuwa ni tatizo kwao.  <topic>: MICHEZO 